CELEX: 32015R1897
Language: bg
Date: 2015-10-21 00:00:00
Title: Регламент за изпълнение (ЕС) 2015/1897 на Комисията от 21 октомври 2015 година за изменение на Регламент (ЕО) № 2056/2001 на Комисията по отношение на задължението за разтоварване на сушата

22.10.2015   
            
            
               BG
            
            
               Официален вестник на Европейския съюз
            
            
               L 277/11
            
         РЕГЛАМЕНТ ЗА ИЗПЪЛНЕНИЕ (ЕС) 2015/1897 НА КОМИСИЯТА
   от 21 октомври 2015 година
   за изменение на Регламент (ЕО) № 2056/2001 на Комисията по отношение на задължението за разтоварване на сушата
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 850/98 на Съвета от 30 март 1998 г. относно опазването на рибните ресурси посредством технически мерки за защита на младите екземпляри морски организми (1), и по-специално член 48 от него,
   като има предвид, че:
   
               (1)
            
            
               Една от целите на Регламент (ЕС) № 1380/2013 на Европейския парламент и на Съвета (2) беше постепенното премахване на изхвърлянията чрез въвеждане на задължението за разтоварване на сушата на улов от видове, които подлежат на ограничения на улова. Някои разпоредби в Регламент (ЕО) № 2056/2001 на Комисията (3) за установяване на допълнителни технически мерки за възстановяване на ресурсите от риба треска в Северно море и западно от Шотландия задължават рибарите да изхвърлят риба. За да се премахнат несъответствията между посочения регламент и задължението за разтоварване на сушата и за да бъде задължението за разтоварване осъществимо, тези разпоредби следва да бъдат изменени.
            
         
               (2)
            
            
               По-специално, за да се осигури изпълнението на задължението за разтоварване на сушата, следва да бъде изменен Регламент (ЕО) № 2056/2001, като се изиска целият непреднамерен улов на морски организми от видове, за които се отнася задължението за разтоварване на сушата, който превишава количествата спрямо ограниченията за състава на улова, да се разтоварва на сушата и да се приспада от квотите.
            
         
               (3)
            
            
               Мерките, предвидени в настоящия регламент, са в съответствие със становището на Комитета по рибарство и аквакултури,
            
         ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕО) № 2056/2001 се изменя, както следва:
   
               1)
            
            
               В член 2 се добавя следната точка 3:
               
                           „3.
                        
                        
                           „непреднамерен улов“ означава случаен улов на морски организми, които съгласно член 15 от Регламент (ЕС) № 1380/2013 на Европейския парламент и на Съвета (4) трябва да бъдат разтоварени на сушата и приспаднати от квотите или поради факта, че са под минималния референтен размер за опазване, или защото количеството им надвишава разрешените количества съгласно правилата за състава на улова и за прилова.
                        
                     
                  (4)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).“"
						
            
         
               2)
            
            
               Вмъква се следният член 9а:
               „Член 9а
               Когато морски организми от видовете, за които се отнася задължението за разтоварване на сушата, бъдат уловени над позволените проценти или количества, посочени в член 4, параграфи 1—6, член 5, параграф 2, член 6, параграф 2, член 7 и член 8 от настоящия регламент, се прилага член 15 от Регламент (ЕС) № 1380/2013. Този непреднамерен улов се разтоварва на сушата и се приспада от квотите. Този непреднамерен улов няма да се счита за нарушение на разрешените проценти от състава на улова, посочени в тези членове.“
            
         Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 21 октомври 2015 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 125, 27.4.1998 г., стр. 1.
   
      (2)  Регламент (ЕС) № 1380/2013 на Европейския парламент и на Съвета от 11 декември 2013 г. относно общата политика в областта на рибарството, за изменение на регламенти (ЕО) № 1954/2003 и (ЕО) № 1224/2009 на Съвета и за отмяна на регламенти (ЕО) № 2371/2002 и (ЕО) № 639/2004 на Съвета и Решение 2004/585/ЕО на Съвета (ОВ L 354, 28.12.2013 г., стр. 22).
   
      (3)  Регламент (ЕО) № 2056/2001 на Комисията от 19 октомври 2001 г. за установяване на допълнителни технически мерки за възстановяване на ресурсите от риба треска в Северно море и западно от Шотландия (ОВ L 277, 20.10.2001 г., стр. 13).